CELEX: 32018D0193
Language: hr
Date: 2018-02-07 00:00:00
Title: Provedbena odluka Komisije (EU) 2018/193 оd 7. veljače 2018. o ovlašćivanju laboratorija u Brazilu i Ruskoj Federaciji za provođenje seroloških testova u svrhu praćenja učinkovitosti cjepiva protiv bjesnoće kod pasa, mačaka i pitomih vretica (priopćeno pod brojem dokumenta C(2018) 593) (Tekst značajan za EGP. )

9.2.2018   
            
            
               HR
            
            
               Službeni list Europske unije
            
            
               L 36/18
            
         PROVEDBENA ODLUKA KOMISIJE (EU) 2018/193
   оd 7. veljače 2018.
   o ovlašćivanju laboratorija u Brazilu i Ruskoj Federaciji za provođenje seroloških testova u svrhu praćenja učinkovitosti cjepiva protiv bjesnoće kod pasa, mačaka i pitomih vretica
   
      
         (priopćeno pod brojem dokumenta C(2018) 593)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2000/258/EZ od 20. ožujka 2000. o određivanju posebnog instituta odgovornog za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće (1), a posebno njezin članak 3. stavak 2.,
   budući da:
   
               (1)
            
            
               Direktivom Vijeća 92/65/EEZ (2) predviđa se alternativni sustav karanteni za bjesnoću za ulaz određenih domaćih mesojeda u države članice. U skladu člankom 16. drugim stavkom te direktive navedeni sustav u slučaju uvoza pasa, mačaka i pitomih vretica iz određenih trećih zemalja zahtijeva provjere učinkovitosti cijepljenja tih životinja titracijom antitijela.
            
         
               (2)
            
            
               Te se provjere zahtijevaju i u skladu s člankom 10. stavkom 1. točkom (c) Uredbe (EU) br. 576/2013 Europskog parlamenta i Vijeća (3) u slučaju nekomercijalnog premještanja pasa, mačaka i pitomih vretica iz određenih trećih zemalja.
            
         
               (3)
            
            
               Odlukom 2000/258/EZ „Agence française de sécurité sanitaire des aliments” (AFSSA), Nancy, Francuska, određena je kao poseban institut odgovoran za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće. AFSSA je sada sastavni dio agencije „Agence nationale de sécurité sanitaire de l'alimentation, de l'environnement et du travail” (ANSES) u Francuskoj.
            
         
               (4)
            
            
               Odlukom 2000/258/EZ među ostalim se predviđa da ANSES ocjenjuje laboratorije u trećim zemljama koji su podnijeli zahtjev da im se odobri provođenje seroloških testova u svrhu praćenja učinkovitosti cjepiva protiv bjesnoće.
            
         
               (5)
            
            
               Nadležno tijelo Brazila podnijelo je zahtjev za odobrenje laboratorija „TECSA LABORATÓRIOS LTDA” u Belo Horizonteu, za koji je ANSES 23. listopada 2017. izradio i Komisiji dostavio povoljno izvješće o ocjeni.
            
         
               (6)
            
            
               Odobrenje dodijeljeno 31. siječnja 2006. u skladu s Odlukom 2000/258/EZ laboratoriju „Instituto Pasteur” u São Paulu, Brazil, povučeno je u skladu s Odlukom Komisije 2010/436/EU (4) na temelju nepovoljnog izvješća o ocjeni od 30. rujna 2011., koje je ANSES izradio za taj laboratorij i dostavio Komisiji.
            
         
               (7)
            
            
               Nadležno tijelo Brazila podnijelo je zahtjev za ponovno odobrenje laboratorija „Instituto Pasteur” u São Paulu, za koji je ANSES 23. listopada 2017. izradio i Komisiji dostavio povoljno izvješće o ocjeni.
            
         
               (8)
            
            
               Nadležno tijelo Ruske Federacije podnijelo je zahtjev za odobrenje laboratorija „NoviStem LLC” u Moskvi i „Institute of Veterinary Medicine Biotechnology LLC (IBVM)” u Volginskiju, za koje je ANSES 23. listopada 2017. izradio i Komisiji dostavio povoljno izvješće o ocjeni.
            
         
               (9)
            
            
               Stoga bi laboratorije „TECSA LABORATÓRIOS LTDA” u Belo Horizonteu, „Instituto Pasteur” u São Paulu, „NoviStem LLC” u Moskvi i „Institute of Veterinary Medicine Biotechnology LLC (IBVM)” u Volginskiju trebalo ovlastiti za provođenje seroloških testova u svrhu praćenja učinkovitosti cjepiva protiv bjesnoće kod pasa, mačaka i pitomih vretica.
            
         
               (10)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   U skladu s člankom 3. stavkom 2. Odluke 2000/258/EZ sljedeći laboratoriji ovlašćuju se za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica:
   
               (a)
            
            
               
                           TECSA LABORATÓRIOS LTDA
                        
                     
                           Avenida do Contorno, 6226o
                           
                        
                     
                           Funcionários — CEP: 30110-042
                        
                     
                           Belo Horizonte/MG
                        
                     
                           Brazil
                        
                     
         
               (b)
            
            
               
                           Instituto Pasteur
                        
                     
                           Avenida Paulista
                        
                     
                           393 Cerqueira César
                        
                     
                           São Paulo
                        
                     
                           Brazil
                        
                     
         
               (c)
            
            
               
                           Institute of Veterinary Medicine Biotechnology LLC (IBVM)
                        
                     
                           27 Starovskogo ulitsa
                        
                     
                           Volginski urban locality
                        
                     
                           Petushinski region
                        
                     
                           Vladimir oblast
                        
                     
                           Ruska Federacija
                        
                     
         
               (d)
            
            
               
                           NoviStem LLC
                        
                     
                           2-oy Roshchinski Proyezd,
                        
                     
                           Block 8, Building 5, Office 2
                        
                     
                           Moskva
                        
                     
                           Ruska Federacija
                        
                     
         Članak 2.
   Ova je Odluka upućena državama članicama.
   
      Sastavljeno u Bruxellesu 7. veljače 2018.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 79, 30.3.2000., str. 40.
   
   
      (2)  Direktiva Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (SL L 268, 14.9.1992., str. 54.).
   
      (3)  Uredba (EU) br. 576/2013 Europskog parlamenta i Vijeća od 12. lipnja 2013. o nekomercijalnom premještanju kućnih ljubimaca i o stavljanju izvan snage Uredbe (EZ) br. 998/2003 (SL L 178, 28.6.2013., str. 1.).
   
      (4)  Odluka Komisije 2010/436/EU od 9. kolovoza 2010. o provedbi Odluke Vijeća 2000/258/EZ u pogledu međulaboratorijskog usporednog testiranja za održavanje odobrenja laboratorija za provođenje seroloških testova za praćenje učinkovitosti cjepiva protiv bjesnoće (SL L 209, 10.8.2010., str. 19.).